Фәридә Харрасова

Фәридә Харрасова, Фәридә Заһир кызы Харрасова (1971 елның 27 декабре, СССР, РСФСР, Татарстан АССР, Казан) – рәссам-иллюстратор, «Идел» (1992―2000), «Татарстан» (2003―2009) журналларының баш рәссамы.

 Тәрҗемәи хәле 
1971 елның 27 декабрендә Казанда туган. Әнисе – табибә, кызын ялгызы тәрбияләп аякка бастыра. Әби-бабасының авылы – Бөгелмә районы Димескәй авылы. Бабасы Халит Нәгыймуллин, сугыш ветераны, колхоз рәисе булган. Фәридәнең балалар бакчасыннан ук рәсем ясарга һәвәслеге була. Әкиятләр укырга, аларның рәсемнәрен карарга ярата. Физика-математика юнәлешендәге мәктәп белән беррәттән, сәнгать мәктәбен, 1993 елда Н. И. Фешин исемендәге Казан сәнгать училищесының театр-декорация бүлеген тәмамлый, квалификациясе – рәссам-декоратор. Икенче курста укыган вакытта ук «Ялкын», «Идел» журналларында иллюстратор буларак эшләгән. Дүртенче курста, «Идел» журналына баш рәссам итеп чакыралар, 1992-2000 елларда «Идел» журналында баш рәссам була. 2003-2009 елларда  «Татарстан» журналында баш рәссам вазифасын башкара. 2000-2002 елларда «Оазис» журналында рәссам-дизайнер була. 2007-2011 елларда «АртЭко» галереясында ефәктә рәсем ясау укытучысы.

 Иҗаты 
Төп илһам чыганагы – табигать. Салкын төсләрне (зәңгәр, шәмәхә) ныграк үз итә. Ефәктә (батикта) ясалган картиналар – иҗатында төп юнәлешнең берсеТатарский орнамент в современном батике. ИА «Инфо-Ислам», 04.07.2013. Башта картиналар ясый, яулык-шәлләргә бизәкләр сала, аннан соң зур тукымаларда эшләргә керешә.
Соңгы елларда күбрәк рәссам-иллюстратор буларак эшли, Татарстан китап нәшрияты белән хезмәттәшлек итә. График-рәссам буларак, күп кенә китапларны бизәгән. Соңгы эшләренең берсе – Шәүкәт Галиевның балалар өчен шигырьләр китабын бизәгән. Шагыйрь Ләис Зөлкарнәй китапларын да бизәгән.

Атнасына өч тапкыр үзенең студиясендә дәресләр үткәрәРепетитор Харрасова Фарида Загировна (рисование).

 Күргәзмәләре 
Казанда ике шәхси күргәзмәсе узган. Җәйге Универсиада вакытында (2013), Мәдәни Универсиада кысаларында, Казан кремленың Ислам мәдәнияте музеенда заманча батикта татар орнаменты темасына «Көмеш болын» () дип аталган күргәзмәсе эшләгән В Музее исламской культуры открылась выставка росписи по шелку.  Министерство спорта Республики Татарстан Анда рәссамның ефәктән эшләнгән әйберләре тәкъдим ителгәнАлександра Дашина.  Шелковый ветер в серебряных лугах.  «Республика Татарстан», 09.07.2013. 

2014 елда Ә. Мәҗитовның сәнгать галереясында шагыйрь Ләис Зөлкарнәй шигырьләре буенча әзерләнгән «Мәңгелектә исә җил» () дип аталаган күргәзмәсе узаФарида Харрасова: «Ветер вечности». Art16.ru.

Күп иҗат эшләре шәхси кулларда, шәхси  сакланаФарида Харрасова.

 Гаиләсе 
Ире – шагыйрь Ләис Зөлкарнәй (Ләис Мәүлит улы Харрасов, 1962 елгы). «Ялкын» журналында бергә эшләгәндә танышканнар. Олы уллары Сөләйман (28 яшьтә), кызлары Мәрьям, уллары Йосыф, Даут.

 Искәрмәләр 

 Әдәбият 
 Таңсылу Габидуллина. Шагыйрь һәм рәссамның бәхетле дуэты. «Гаилә һәм мәктәп», 2022 ел, август, 2-5нче бит.

 Сылтамалар 
  Фәридә Харрасова 

Төркем:Татарстан рәссамнары
Төркем:Татар рәссамнары
Төркем:Казан сынлы сәнгать укуханәсен тәмамлаучылар